**Magia nopţii de toamnă**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În noaptea nu prea rece, chiar de-i toamnă,

O nostalgie blândă peste-o doamnă

Coboară…o cuprinde-n văl de ceaţă

Şi-i pune picături de-argint pe faţă.

Pe-aleea teilor, odinioară,

Parfumul îl cânta, cald, o vioară

Iar florile îşi picurau nectarul

Şi cu polen umpleau tot trotuarul.

Acum doar frunze galbene-s căzute

Din cerul mânăstirilor tăcute!

Când felinarele în noaptea udă

Cu o lumină caldă îi inundă

Pe cei ce trec pe-alee parcă-n zbor,

O inimă e sfâşiată-n dor.

Privirea doamnei nu se mai ridică

De la covorul galben…nu-i e frică

De câinele ce parc-o urmăreşte…

E cufundată-n dorul ce-o păzeşte…

Şi nici nu vede când pe lângă ea

Îndrăgostiţii trec cântând iubirea.

Într-un târziu, desprinsă din visare,

Ridică-ncet privirea şi o mare

De rugăciuni topite-n caldă ceară

Înalţă-n suflet cântec de vioară.

Răpită de a teilor splendoare,

În noaptea luminată-n felinare,

Se lasă-mbrăţişată pe alee

De frunzele căzute-n epopee…

În paşi de vals picioarele-i dansează

Cu frunzele…în jur totul vibrează!

Cuprinsă de magie, încetişor,

Doamna ridic-o frunză din covor

Şi o sărută cu buze fierbinţi

Lăsând-o-apoi surorilor cuminţi…

Un tei-şi-apleacă crengile spre doamnă,

O-mbrăţişează tandru... şi e toamnă!